Joint Warfare Centre

Joint Warfare Centre (JWC) (norsk: NATO felles krigføringssenter) er et militært fjellanlegg på Jåttå i Stavanger tilhørende NATO og brukes til trening og utdanning av personell som jobber ved de de operative hovedkvarterene til NATO.

JWC er direkte underlagt NATO-hovedkommandoen Allied Command Transformation i Norfolk, USA.

Historie
Under folkevandringstiden eksisterte det en bygdeborg på Jåttå.

Under 2. verdenskrig i 1943 begynte tyskerne å bygge et hovedkvarter inne i fjellet under Jåttånuten. Denne ble fullført av Forsvaret i slutten av 1950-årene og Luftforsvaret og Kystvakten flyttet inn hit i 1957. 

I 1994 kom forløperen til JWC inn: Headquarters Allied Forces North Europe. i 2000 ble dette endret til Joint Command North (JCN) og i 2003 til Joint Warfare Centre.

JWC ble opprettet i 2003 i forbindelse med omleggingen av NATOs kommandostruktur, som ble vedatt i Praha november 2002. Senterets misjon er å utvikle  NATO til en beredt og fleksibel organisasjon, samt utdanne personell ved de operative hovedkvarterene.

Tidligere lå også Fellesoperativt hovedkvarter på Jåttå, men ble i 2009 flyttet til Reitan i Nordland og omdøpt til Forsvarets operative hovedkvarter.

Sjef JWC er den tyske kontreadmiralen Jan Christian Kaack (2019- ).

 Oppdrag og misjon 

 Støtte Allied Command Transformation med nye teknologier, modeller og simuleringer.  
 Lede opplæring på, i tillegg til utvikling av, nye konsepter og doktriner for for NATOs staber. 
 Gjennom Joint Force Traning Centre i Polen, støtter JWC Allied Command Transformation og Allied Command Operations i fremming av doktriner gjennom opplæring av NATOs styrker. 
 Støtte Allied Command Operations med å evaluere og trene personell i NATOs avdelinger, utdanningssentre og anlegg.

 Bidra med samtrening på operasjonelt nivå, til støtte for pågående operasjoner.
 Gjennomføre trening av felles staber (NATO Command Structure/NATO Force Structure).
 Støtte NATOs konsept og doktrineutvikling.
 Gjennomføre analyse av erfaringer for så sende dem tilbake til Joint Analysis and Lessons Learned Centre.

 Referanser 

Eksterne lenker
 Hjemmesider NATO

Kategori:Stavanger
Kategori:NATO